SiegedSec

SiegedSec, קיצור של Sieged Security ובדרך כלל מכונה "האקרים פרוותיים הומוסקסואלים",<ref name=":0"></ref><ref name=":1"></ref> הייתה קבוצת האקרים אקטיביסטים. הקבוצה ביצעה מספר מתקפות רשת בולטות בין תחילת 2022 ליולי 2024.

== תיאור ==
SiegedSec הובלה על ידי אדם תחת הכינוי "vio".<ref name="Cross-1"></ref> ערוץ הטלגרם של SiegedSec נוצר באפריל 2022,<ref></ref> והם בדרך כלל התייחסו לעצמם כ"האקרים פרוותיים הומוסקסואלים".<ref></ref><ref name="Musgrave-1"></ref> בהזדמנויות מרובות, הקבוצה כיוונה לתנועות ימין באמצעות פרצת נתונים, כולל The Heritage Foundation,<ref></ref><ref></ref> Real America's Voice,<ref></ref> וכן מדינות שונות בארצות הברית אשר נקטו החלטות חקיקה נגד טיפולי התאמה מגדרית.<ref name="Wilson-1"></ref> בנוסף לזאת הקבוצה שמה לעצמה מטרה להתקיף מספר של אתרים ישראליים וביניהם האתרים של סלקום ובזק.

== התקפות בולטות ==
* אוניברסיטת קונטיקט: ביולי 2023, SiegedSec שלחה סדרה של הודעות דוא"ל מזויפות לסטודנטים של אוניברסיטת קונטיקט באמצעות LISTSERV, בהם הכריזה על פטירתה של נשיאת האוניברסיטה רדנקה מריק.
* המעבדה הלאומית של איידהו: בנובמבר 2023 נפגעה מערכת ה-Oracle HR של המעבדה הלאומית של איידהו והובילה להדלפת נתונים אישיים של עובדים,<ref></ref> כאשר הקבוצה דרשה מהמעבדה לבצע מחקר ב"יצירת קאטגירלז בחיים האמיתיים" בתמורה לנתונים שיש להסיר.<ref name="Yeo-1"></ref> ב-7 בפברואר 2024 קיבלו מספר עובדים בקשות תשלום כופר בדואר עם הנתונים שלהם.<ref></ref>
* נאט"ו: בשנת 2023, פורטלי נאט"ו נפגעו פעמיים על ידי SiegedSec. ההדלפה הסתכמה בלמעלה מ-3000 מסמכים פנימיים ולטענתם צברו עד"9GB".<ref></ref><ref name=":3"></ref><ref name=":4"></ref> הפורטלים שנפגעו היו למידה מבוזרת מתקדמת משותפת, פורטל לקחים של נאט"ו, פורטל רשת לוגיסטיקה, פורטל שיתוף פעולה של קהילות אינטרס, פורטל חטיבת ההשקעות של נאט"ו ומשרד התקנון של נאט"ו.<ref></ref> זמן קצר לאחר התקרית, נאט"ו הודיעו כי הם יחקרו את התקיפה.<ref></ref><ref></ref>
* בזק: ב-30 באוקטובר 2023 פרסמה הקבוצה כי תקפה את בזק, ופרסמה מידע על כמעט 50,000 לקוחות.<ref></ref>
* Atlassian: ב-14 בפברואר 2023 ספקית התוכנה האוסטרלית הגדולה Atlassian דלפה לאינטרנט על ידי SiegedSec באמצעות אישורי עובדים גנובים. 13,000 רישומי עובדים הושפעו בפריצה זו, ו־SiegedSec הצליחה גם להשיג את רישום מבנה משרדי החברה.<ref></ref>
* The Heritage Foundation: ביולי 2024 SiegedSec הודיעה שהם פרצו והדליפו נתונים מצוות החשיבה השמרני The Heritage Foundation, שהוביל את ההצעות של פרויקט 2025. הם פרסמו הצהרה בטלגרם, וכינו את ההצעות "תוכנית לאומנית נוצרית סמכותנית לרפורמה בממשלת ארצות הברית". הקבוצה פרסמה צ'טלוגים של שיחה בסיגנל בין "vio" למנהל קרן Heritage, מייק האוול, שבה האוול הצהיר שהוא, בשיתוף עם ה-FBI, "בתהליך זיהוי של חברי הקבוצה שלך." לאחר פרסום הצ'אטלוגים, SiegedSec הודיעה שהם יתפרקו "למען הבריאות הנפשית שלנו, הלחץ של הפרסום ההמוני, וכדי להימנע מעינו של ה-FBI."<ref></ref>

=== #OpTransRights ===
ביוני 2023 SiegedSec התמקדה בכמה ישויות ממשלתיות בארצות הברית כדי למחות על הצעות חוק נגד טיפול מגדר. ההאקרים פרסמו מגוון נתונים, כולל נתונים מממשלת פורט וורת' בטקסס, בית המשפט העליון של נברסקה וקובצי משטרת דרום קרוליינה.

באפריל ומאי 2024 ביצעה SiegedSec במבצע השני שלהם לזכויות טרנס, #OpTransRights2. ההאקרים הצליחו להדליף נתונים מ-Real America's Voice<ref name=":5"></ref><ref name=":6"></ref> ומכנסיית-River Valley.<ref></ref>

== חקירה ==
בעקבות מתקפת המעבדה הלאומית של איידהו, הוכרז כי ה־FBI וכן הסוכנות לאבטחת סייבר ותשתיות יצרו קשר כדי לסייע בחקירת האירוע.<ref></ref>

==הערות שוליים==

קטגוריה:מחלוקות הקשורות ללהט"ב
קטגוריה:קבוצות האקרים